CELEX: 62010TN0362
Language: da
Date: 2010-08-27 00:00:00
Title: Sag T-362/10: Sag anlagt den 27. august 2010 — Vtesse Networks mod Kommissionen

23.10.2010   
            
            
               DA
            
            
               Den Europæiske Unions Tidende
            
            
               C 288/57
            
         
      Sag anlagt den 27. august 2010 — Vtesse Networks mod Kommissionen
      (Sag T-362/10)
      ()
      (2010/C 288/106)
      Processprog: engelsk
      
         Parter
      
      
         Sagsøger: Vtesse Networks Ltd (Hertford, Det Forenede Kongerige) (ved barrister H. Mercer QC)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Søgsmålet antages til realitetsbehandling.
               
            
                  —
               
               
                  Punkt 72 i Kommissionens beslutning K(2010) 3204 i statsstøttesag N 461/2009 (EUT 2010 C 162, s. 1) annulleres.
               
            
                  —
               
               
                  Europa-Kommissionen tilpligtes at betale sagsøgerens omkostninger i forbindelse med denne sag.
               
            
         Søgsmålsgrunde og væsentligste argumenter
      
      Med søgsmålet har søgeren i henhold til artikel 263 TEUF nedlagt påstand om annullation af Kommissionens beslutning K(2010) 3204 i statsstøttesag N 461/2009 (EUT 2010 C 162, s. 1), hvorved denne besluttede, at statsstøtteforanstaltningen »Cornwall & Isles of Scilly Next Generation Broadband« om tildeling af støtte fra Den Europæiske Fond for Regionaludvikling til oprettelse af næste generation af bredbåndsnetværk i regionen Cornwall and Isles of Scilly er forenelig med artikel 107, stk. 3, litra c), TEUF.
      Til støtte for påstandene har sagsøgeren anført følgende søgsmålsgrunde:
      
                   
               
               
                  For det første hævder sagsøgeren, at Kommissionen har vurderet de faktiske omstændigheder åbenbart urigtigt, navnlig idet Kommissionen fandt,
                  
                              a)
                           
                           
                              at der blev gennemført et offentligt, ikke-diskriminerende og konkurrencebaseret udbud, hvorimod den burde have fundet, at der ikke var nogen konkurrence om udbuddet;
                           
                        
                              b)
                           
                           
                              at den eksisterende infrastruktur var tilgængelig for alle bydende på forlangende, hvorimod den etablerede operatør har indrømmet offentligt, at denne ikke benyttede en infrastruktur, som var koblet med andre produkter, og som var tilgængelig for alle bydende på forlangende;
                           
                        
                              c)
                           
                           
                              at der var en samlet set positiv indvirkning på konkurrencen, hvorimod den etablerede operatør ved sin adfærd havde elimineret konkurrencen.
                           
                        
            
                   
               
               
                  Desuden anfører sagsøgeren, at Kommissionen har undladt at anvende og/eller tilsidesat artikel 102 TEUF, hvorfor Kommissionens vurdering i beslutning K(2010) 3204 af foranstaltningens indvirkning på konkurrencen er ugyldig, og at nævnte beslutning derfor er ulovlig og uforenelig med artikel 107, stk. 3, litra c), TEUF, da det i forhold til artikel 102 TEUF relevante misbrug består i:
                  
                              a)
                           
                           
                              at der med hensyn til den eksisterende infrastruktur fandt en ulovlig sammenbundtning sted af mørk fiber [ubestykket lyslederkapacitet] med aktiv elektronik;
                           
                        
                              b)
                           
                           
                              at konkurrerende bydende ikke fik adgang til lyslederkapacitet og/eller kabelkanaler;
                           
                        
                              c)
                           
                           
                              misbrug i form af avancepres [margin squeeze] ved at bundte lyslederkapacitet sammen med aktiv elektronik til produktkonstruktion, hvilket ikke gjorde det muligt for sagsøgeren eller andre konkurrenter at konkurrere om udbuddet.
                           
                        
            
                   
               
               
                  Endelig hævder sagsøgeren, at Kommissionen af følgende grunde har tilsidesat sagsøgerens ret til forsvar, herunder navnlig ved at have undladt at indlede en fuldstændig undersøgelse i henhold til fremgangsmåden i artikel 108, stk. 2, TEUF:
                  
                              a)
                           
                           
                              I lyset af den første og anden søgsmålsgrund var det ulovligt at afslutte undersøgelsen i henhold til artikel 108, stk. 3, TEUF og/eller at undlade at indlede en fuldstændig undersøgelse i henhold til proceduren i artikel 108, stk. 2.
                           
                        
                              b)
                           
                           
                              Afslutningen af undersøgelsen før en formel undersøgelse fratager sagsøgeren dennes processuelle rettigheder.
                           
                        
                              c)
                           
                           
                              Retten til forsvar er blevet tilsidesat, idet sagsøgeren ikke fik lejlighed til at tilbagevise argumenter og/eller beviser fremlagt af Det Forenede Kongeriges myndigheder.